Un astronàuta o cosmonàuta el ze un èsare uman che el viaja inte el spàsio o che el vien trasportà da calcosa che el ło rende, sojeto primo de l'esplorasion spasiałe umana. I criteri par determenar el signifegà de "viajo inte el spàsio" i ze defarenti inte łe vàrie culture dei sìngułi paezi coinvolzesti. Inte i Stati Unii i ze considerai astronàuti chełi che i sorpasa un'altitùdene de 50 mìlia , in Rùsia par voło spasiałe se intende na trajetòria orbitałe o sia che ła màchina ła gàpia da fare almanco na volta da torno de ła Tera. La Federasion Internasionałe Aeronàutega invese ła definise vołi spasiałi cuełi che i sorpasa i 100 km; par sta motivasion el nùmaro totałe de astronàuti i diferise da fonte a fonte. Al 20 de zugno del 2011 un totałe de 529 persone łe ze andae inte el spàsio, secondo ła definision americana, andove che i ga totałizà pì de dì, includesti pì de 100 dì de pasejae spasiałi. A l'istesa data invese i el nùmaro el devien 523 i "astronàuti" secondo ła FAI.